《古诗》
元代·赵雍

我居水精宫，远游来朔方。离家近十载，兄弟遥相望。

始见世情薄，纷纷名利场。富贵不可期，人生难忖量。

乾坤本无私，江山叹兴亡。蝉声噪落日，露草啼寒螀。

明月如有情，照我肝与肠。西风动林东，萧然秋意凉。

回首岁云暮，信美非吾乡。展转复展转，愁多知夜长。

作者简介：赵雍，元代书画家。字仲穆，湖州(今属浙江)人。父赵孟頫，故元翰林学士承旨，赠荣禄大夫，江浙等处中书省平章政事，赠魏国公，诣文敏。母管氏，赠魏国夫人。赵雍以父荫入仕，官至集贤待制、同知湖州路总管府事。书画继承家学，赵孟頫尝为幻住庵写金刚经未半，雍足成之，其联续处人莫能辨。妣刘氏，封归安县君，三子，凤，麟，言；一女淑瑞 适钱塘崔复。擅山水，尤精人物鞍马，亦作界画。书善正、行、草，亦长篆书。精鉴赏。传世作品有《兰竹图》、《溪山渔隐》等。